ԱՀ ԿԳՍ նախարար Նարինե Աղաբալյանը ողջույնի խոսքում կարևորել է Արցախում իրականացվող նմանատիպ ծրագրերում հայաստանյան բուհերի ուսանողներին ընդգրկելու իրողությունը։ ՙԱյս բարդ և հակասական ժամանակաշրջանում դուք՝ ուսանողներդ, կարող եք ստանձնել այն կարևոր առաքելությունը, որ այսուհետ մեր բոլոր գործողություններն ու քայլերն ուղղված լինեն նրան, որպեսզի Արցախն ու Հայաստանի Հանրապետությունը բոլոր հնարավոր թելերով և բջիջներով կապված լինեն միմյանց՚,- ասել է նախարարը՝ ճամբարականներին մաղթելով հաճելի հանգիստ, բովանդակալից առօրյա։